**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՀՈԿՏԵՄԲԵՐԻ 14-Ի ԹԻՎ 1432-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԻԾ**

**1. Ընթացիկ իրավիճակը և իրավական ակտի ընդունման անհրաժեշտությունը.**

«Հայաստանի Հանրապետության կառավարության 2004 թվականի հոկտեմբերի 14-ի թիվ 1432-ն որոշման մեջ փոփոխություններ և լրացումներ կատարելու մասին» որոշման նախագծի ընդունման անհրաժեշտությունն առաջացել է Էլեկտրոնային առողջապահության «Արմեդ» համակարգի ներդրմամբ: Ներկայումս գործող իրավական ակտով սահմանված չէ Էլեկտրոնային առողջապահության «Արմեդ» համակարգի վերաբերյալ դրույթներ և կարգավորումներ:

**2. Առաջարկվող կագավորումների բնույթը.**

Նախագծով առաջարկվող փոփոխությամբ և լրացումներով, բնակչությանը հնարավորություն կընձեռվի Էլեկտրոնային առողջապահության «Արմեդ» համակարգի միջոցով, ժամանակին և պատշաճ կարգով, իրազեկվել Հայաստանի Հանրապետության առողջապահության նախարարության անունով, որպես մարդասիրական օգնություն ստացվող դեղերի և բժշկական նշանակության ապրանքների վերաբերյալ:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ վարչապետի աշխատակազմի Դիմումների քննարկման, քաղաքացիների հետ հետադարձ կապի մշտադիտարկման և գնահատման վարչության, դիմումների քննարկման բաժնի կողմից:

**4. Ակնկալվող արդյունքը**

Նախագծի ընդունման դեպքում ակնկալվում է Հայաստանի Հանրապետության առողջապահության նախարարության անունով, որպես մարդասիրական օգնություն ստացվող դեղերի և բժշկական նշանակության ապրանքների վերաբերյալ բնակչության իրազեկվածության և դրանց հասանելիության բարձրացում, ինչպես նաև իրավակարգավորումների սահմանում:

**5. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունմամբ 2023 թվականի պետական բյուջեում կամ տեղական ինքնակառավարման մարմնի բյուջեներում եկամուտների և ծախսերի ավելացում կամ նվազեցում չի նախատեսվում:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սույն նախագիծը չի բխում ռազմավարական կամ ծրագրային որևէ փաստաթղթից: